Иван Бунин
Гробницата на Рахил

Превод от руски: Кирил Кадийски, 2003

chitanka.info

„И тя умря, и я погреба Яков

сред път…“ На гроба й — ни знак,

ни име… Камъкът — еднакъв.

И само нощем трепка нежен зрак

и креденият купол в късна доба

изпълва с бледост тайнствения мрак.

Пристъпвам плахо в сумрака към гроба

и трепетно целувам, гръб превил,

праха по тоя камък бял и объл.

Най-сладката от думите! Рахил!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.